Grad Slavonski Brod, zastupan po gradonačelniku Mirku Duspari, dr. med.

(u nastavku teksta: Naručitelj),  

i 

Petar Bašić, dipl. pov, Vladimira Vidrića 32, Slavonski Brod, OIB 81527237811, JMBG 1906971302111

(u nastavku teksta: Izvršitelj) 

sklopili su dana  05. srpnja 2012. u Slavonskom Brodu

UGOVOR O DJELU  

 Članak 1.  


Ugovorne  strane  suglasne  su  da  će  Izvršitelj  osobnim  povremenim radom  do 31.12.2012. godine za Naručitelja izvršavati posao konzaltinga na gradskim projektima u kulturi, znanosti i visokom obrazovanju.


Izvršitelj će osobito raditi kao projektni koordinator aktivnosti vezanih uz pokretanje sveobuhvatnog projekta konzervatorske obnove Tvrđave u Slavonskom Brodu, te njenog privođenja gospodarskoj funkciji kroz kulturno-znanstvene, turističke i druge djelatnosti.


Izvršitelj će biti kontakt osoba prema trećim osobama s kojima Naručitelj samostalno i na drugi način dogovori suradnju na tom i drugim projektima, u opsegu u kojem to zahtijeva Naručitelj.


Izvršitelj će se posvetiti ostvarenju pristupa Slavonskog Broda sredstvima EU fondova za kulturu i znanost, osobito vezano uz ostvarenje projekata obnove Tvrđave, osnivanja Muzeja Vojne Krajine, Instituta Granice, valorizacije Kuće Brlić, Centra mladih, održavanja državnih i međunarodnih kongresa u Slavonskom Brodu, unapređivanja visokog školstva i znanosti i slično, a u suradnji s Razvojnom agencijom Grada Slavonskog Broda i drugim subjektima.


Izvršitelj će predlagati konkretne korake na ostvarenju tih aktivnosti, te pisati projekte u okviru svoje stručnosti, a predlagati Naručitelju angažiranje dodatnih eksperata, po potrebi.


Izvršitelj će imati pravo iniciranja sastanaka, pisama namjere, idejnih projekata i drugih aktivnosti vezanih uz oživotvorenje projekata, na državnoj i lokalnoj razini, ali uz prethodno znanje i odobrenje Naručitelja.


Isto tako, Izvršitelj će izvršavati i ostale zadaće koje pred njega postavi Naručitelj, a koje se ne mogu predvidjeti u trenutku potpisivanja ovoga ugovora, a koje zadaće su vezane uz gore navedene projekte i druge projekte u djelatnostima kulture i znanosti, a koji mogu doprinijeti razvoju Slavonskog Broda.


Napose, Naručitelj i Izvršitelj sporazumno utvrđuju sljedeće prioritete razvoja na kojima će raditi Izvršitelj: obnova i iskorištavanje Tvrđave Brod, pokretanje Muzeja Vojne Krajine, valorizacija Kuće Brlić, novih znanstvenih instituta, novih visokoškolskih ustanova, te napose, osnivanje Sveučilišta u Slavonskom Brodu, i drugih projekata koji su nužni za razvojni iskorak Slavonskog Broda, ali uz što je moguće manje troškove po Grad Slavonski Brod, a uz što veće privlačenje sredstava iz središnje države, EU fondova i privatnog kapitala, a u skladu sa zakonom.

Članak 2. 


Izvršitelj će ugovoreno djelo izvršavati u Slavonskom Brodu, kontaktima sa središnjim ustanovama u kulturi i znanosti u Zagrebu i na drugim mjestima.


Izvršitelj jamči da će upotrijebiti sve svoje mogućnosti, uključujući službene i privatne kontakte, javne nastupe, društveni ugled i ostale mogućnosti kako bi se ostvarili efekti ovog djela opisanog u članku 1.


Izvršitelj dopušta da Naručitelj iskoristi promidžbene efekte tako pokrenutih i/ili ostvarenih projekata, uključujući i pravo na objavu tih rezultata u medijima i drugim publikacijama prema interesima i procjenama Naručitelja, te pristaje na javno sudjelovanje u takvim aktivnostima ukoliko Naručitelju to odgovara.

Članak 3.  


Izvršitelj će obavljati poslove navedene u članku 1. ovoga ugovora u svojim prostorima, upotrebom vlastitih materijalno-tehničkih sredstava (kompjuter, mobitel, automobil, i dr.) o svom trošku, to jest izjavljuje da su u naknadu iz članka 7. uključeni svi paušalni troškovi izvršenja ovog ugovora o djelu.


Naručitelj  se  obvezuje  Izvršitelju  osigurati eventualno potreban prostor  za  potrebe  izvršenja  nekih dijelova djela iz ovog ugovora, osobito prostore za javne nastupe i prezentacije ukoliko Naručitelj takve bude zahtijevao.


Ukoliko neke aktivnosti iz ovog ugovora zahtijevaju dodatna materijalna ili tehnička sredstva, Naručitelj mora Izvršitelju staviti takva sredstva koji postoje u vlasništvu Naručitelja na raspolaganje za privremeno korištenja (npr. prijenosnog računala, projektora i sl).


Tako nabavljena sredstva ostaju u vlasništvu Naručitelja i Izvršitelj ih po završetku posla mora vratiti u ispravnom stanju.
Članak 4. 


Izvršitelj  se  obvezuje  ugovoreno  djelo  izvršiti  sukladno  pravilima  struke,  kao povjesničar, aktivni znanstvenik, stručnjak u znanosti i kulturi, te  prema pravilima i dobrim običajima javnog djelovanja, a osobito da će usmjeravati glavne napore svojih aktivnosti prema primljenim uputama Naručitelja, te da će navedene zadaće obavljati s namjerom što veće koristi za Naručitelja.

Članak 5.  


Izvršitelj jamči da u tijeku obavljanja djelatnosti neće aktivno istupati u javnosti u svezi drugih djelatnosti Naručitelja kojim nastupima bi činio štetu osnovnoj djelatnosti ugovorenoj ovim ugovorom.

Članak 6.  


Izvršitelj i Naručitelj se slažu da će ugovoreno djelo Izvršitelj izvršavati do 31.12.2012. godine od dana potpisivanja ovog ugovora.


Ukoliko naručitelj procijeni da je obavljanje poslova Izvršitelja korisno za Grad Slavonski Brod, ovaj ugovor se može, sporazumno, produljiti ili sklopiti novi ugovor sličnih odredbi.

Članak 7.  

Za poslove iz članka 1. ovog Ugovora, Naručitelj će isplatiti Izvršitelju neto naknadu u iznosu od 30.000,00 kuna koja će se isplatiti u šest jednakih mjesečnih obroka,  na žiro račun Izvršitelja 2484008-3103883875 koji se vodi kod RBA banke u Slavonskom Brodu.

Naručitelj se obvezuje nadgledati obavljanje poslova Izvršitelja, prema mjesečnim pisanim izvješćima i potvrditi da je posao obavljen. 

Članak 8. 


Poreze i doprinose na iznos iz članka 6. ovog Ugovora, obračunava i isplaćuje Naručitelj.


Izvršiteljev obavezni mirovinski fond drugog stupa mirovinskog osiguranja je Privredna banka Zagreb – Croatia osiguranje (OMF PBZCO).

Članak 9.  


O svim možebitnim nedostacima obavljenog posla Naručitelj će obavijestiti Izvršitelja pisanim putem nakon primitka i pregleda cjelokupnog obavljenog posla, u prosincu 2012.


Izvršitelj se obvezuje ustanovljene nedostatke otkloniti u primjerenom roku, o svom trošku, ili vratiti sporazumno utvrđeni iznos naknade.

Članak 10.  


Na prava i obveze ugovornih stranaka, koja nisu uređena ovim ugovorom, primjenjuju se odredbe Zakona o obveznim odnosima koje se odnose na ugovor o djelu. 

Članak 11. 


Za sporove koji mogu nastati u vezi primjene ovog Ugovora, a koje ugovorne stranke neće moći riješiti sporazumno, nadležan je sud u Slavonskom Brodu.  

Članak 12. 


Ovaj Ugovor sastavljen je u 4 (četiri) istovjetna primjerka od kojih svaka stranka zadržava po dva primjerka. 


U  znak  prihvata  svih  prava  i  obveza  iz  ovog  ugovora,  ugovorne  strane  vlastoručno  ga potpisuju. 

Klasa: 112-01/12-01/
Urbroj: 2178/01-07-12-

Slavonski Brod, 5. srpnja 2012.

